กองอีทีเอฟทองเคาะ8ส.ค.
ชูซื้อขายเรียลไทม์ดึงนักลงทุนเล่นจับตาหนี้สหรัฐสะดุดหนุนทองวิ่ง
18 ส.ค. 2554

ชูซื้อขายเรียลไทม์ดึงนักลงทุนเล่นจับตาหนี้สหรัฐสะดุดหนุนทองวิ่ง
บลจ.กรุงไทย คลอดกองทุนอีทีเอฟทองคำ กองแรกในไทย ซื้อขายแบบเรียลไทม์ “ฮั่วเซ่งเฮง” ดูแลสภาพคล่อง ชี้แก้หนี้สหรัฐไม่สำเร็จหนุนทองวิ่ง
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า บริษัทจะเปิดขายหน่วยลงทุนกองทุนเปิดเคแทม โกลด์อีทีเอฟ แทร็กเกอร์ (GLD) มีนโยบายลงทุนในหน่วยลงทุนของกองทุน [email protected] Trust ซึ่งเป็นกองทุนอีทีเอฟทองคำที่ใหญ่ที่สุดในโลก เปิดขายครั้งแรก (IPO) ในวันที่ 2529 ก.ค. 2554 มูลค่าโครงการ 3,000 ล้านบาท ลงทุนขั้นต่ำ 1 หมื่นบาท
กองทุน GLD จะเคลื่อนไหวตามกองทุนรวมหลัก ที่มุ่งสะท้อนราคาทองคำในตลาดโลก มีราคาต่อหน่วยอยู่ที่ประมาณ 2 บาทเศษ โดยจะกำหนดราคาอย่างเป็นทางการในวันที่ 1 ส.ค.นี้ และจะนำเข้าซื้อขายในตลาดหลักทรัพย์ในวันที่ 8 ส.ค.นี้ 
“มั่นใจว่ากองทุนจะได้รับความนิยม เนื่องจากซื้อขายแบบเรียลไทม์ ทำให้ทราบราคาซื้อขายทันที ไม่ต้องรอราคาปิดสิ้นวันเหมือนกองทุนรวมทองคำอื่นๆ นอกจากนี้บริษัท ฮั่วเซ่งเฮง โกลด์ ฟิวเจอร์ส บริษัทในเครือห้างทองฮั่วเซ่งเฮง ดูแลสภาพคล่องให้” นายสมชัย กล่าว
นายธนรัชต์ พสวงศ์ กรรมการผู้จัดการ บริษัท ฮั่วเซ่งเฮง โกลด์ ฟิวเจอร์ส กล่าวว่า ราคาทองคำที่ปรับตัวขึ้นทำจุดสูงสุดใหม่ที่ 1,625 เหรียญสหรัฐ/ออนซ์ เนื่องจากนักลงทุนกลับมากังวลการชำระหนี้ของสหรัฐ ซึ่งต้องติดตามวันที่ 2 ส.ค.นี้ หากข้อสรุปแก้หนี้ออกมาไม่ดีอาจหนุนให้ราคาทองคำปรับตัวเพิ่มขึ้น ซึ่งต้องปรับเป้าใหม่ 
อย่างไรก็ตามแต่ จากภาพรวมของเศรษฐกิจโลกยังน่ากังวล จึงคาดว่าราคาทองคำในตลาดโลกปีนี้จะมีจุดสูงสุดอยู่ที่ 1,650 เหรียญสหรัฐ/ออนซ์ 
นายธนรัชต์ กล่าวว่า นายธนรัชต์ กล่าวว่า สำหรับกองทุน GLD คาดว่าจะได้รับความนิยมเนื่องจากอ้างอิงกับกองทุนทองคำที่มีขนาดใหญ่ในโลก ซึ่งกองทุน SPDR มีอัตราผลตอบแทนปีละ 19% ส่วนราคาทองคำในตลาดโลกตั้งแต่ต้นปีถึงปัจจุบันให้ผลตอบแทน 12% 
บริษัทได้อำนวยความสะดวกให้แก่ผู้ที่ซื้อขายกองทุน GLD ผ่านบริษัท ฮั่วเซ่งเฮง โกลด์ ฟิวเจอร์ส สามารถรับค่าขายคืนเป็นทองคำแท่งความบริสุทธิ์ 96.5% น้ำหนักขั้นต่ำ 50 บาท จากห้างทองฮั่วเซ่งเฮงได้
น.ส.ดารบุษป์ ปภาพจน์ รองกรรมการผู้จัดการ สายงานพัฒนาธุรกิจและการตลาด 2 บลจ.กรุงไทย กล่าวว่า แนวโน้มราคาทองคำปรับตัวขึ้นต่อเนื่อง โดย จิมโรเจอร์ มองราคาทองจะอยู่ที่ 2,000 เหรียญสหรัฐ/ออนซ์ ในอีก 5 ปีข้างหน้า เครดิต สวิส ประเมินราคาในปี 2554 อยู่ที่ 1,630 เหรียญสหรัฐ/ออนซ์ Newedge USA LLC มองไว้ที่ 1,800 เหรียญสหรัฐ/ ออนซ์ ส่วน CIBC คาดปี 2555 จะอยู่ที่ 1,700 เหรียญสหรัฐ/ออนซ์